open-index/open-wikipedia-markdown huggingface dataset:
Αύλος Βικίριος Πρόκουλος

Ο **Αύλος Βικύριος Πρόκουλος**, λατιν.: *Aulus Vicirius Proculus* ήταν Ρωμαίος συγκλητικός, που δραστηριοποιήθηκε κατά το 2ο μισό του 1ου αι. μ.Χ. Υπήρξε ύπατος για το *διάστημα* (nundinium) Σεπτεμβρίου έως Δεκεμβρίου 89, με συνάδελφό του τον Mάνιο Λαβέριο Μάξιμο. Ο Πρόκουλος είναι γνωστός μόνο μέσω σωζόμενων επιγραφών.

Ο Ρόναλντ Σάυμ υπέθεσε ότι το *όνομα γένους* (gentilicium) αυτού υποδήλωνε προέλευση από την Ερουρία είτε από την Καμπανία, σημειώνοντας έναν αριθμό Βικιρίων που μαρτυρείται σε επιγραφές από αυτά τα μέρη της Ιταλίας.. Ο Πρόκουλος ήταν γιος ενός Aύλου Βικίριου Πρόκουλου, Αύλου υιού, που μαρτυρήθηκε ως στρατιωτικός τριβούνος της Λεγεώνας IV Scythica και *ιερέας του Αυγούστου* (flamen Augusti) κατά τη διάρκεια της βασιλείας του Κλαύδιου, ο οποίος τάφηκε στη Σιένα. Ο Πρόκουλος είναι γνωστό ότι είχε έναν αδελφό, τον Aύλο βικίνιο Μαρτιάλι, ύπατο το έτος 98.

Μόνο ένα αξίωμα από τη συγκλητική σταδιοδρομία του Πρόκουλου είναι γνωστό, από ένα στρατιωτικό δίπλωμα που μελετήθηκε και δημοσιεύτηκε το 2008. Αυτό το έγγραφο βεβαιώνει ότι ο Βικίριος Πρόκουλος ήταν κυβερνήτης της Ρωμαϊκής Βρετανίας το έτος 93, πέντε χρόνια μετά τη θητεία του ως υπάτου.

## Παραπομπές


Κατηγορία:Ρωμαίοι του 1ου αιώνα
Κομητεία Μπρουκς (Τέξας)

Η **Κομητεία Μπρουκς** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 7,076 κάτοικοι. Η διοικητική πρωτεύουσα (*έδρα*) είναι το Φαλφούριας.Η κομητεία πήρε το όνομά της από τον Τζέιμς Μπρουκς, έναν από τους «Τέσσερις Λοχαγούς» που εκσυγχρόνισαν τους Texas Rangers.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 943,3 τετραγωνικά μίλια (2.443 km2 ), με μόνο 0,3 τετραγωνικά μίλια (0,78 km2 ) να καλύπτονται από νερό.

### Γειτονικές κομητείες
 
*Κομητεία Τζιμ Γουέλς (βόρεια)
*Κομητεία Κλέμπεργκ (βορειοανατολικά)
*Κομητεία Κένεντι (ανατολικά)
*Κομητεία Ιντάλγκο (νότια)
*Κομητεία Σταρ (νοτιοδυτικά)
*Κομητεία Τζιμ Χογκ (δυτικά)
*Κομητεία Ντιβάλ (βορειοδυτικά)

## Παραπομπές


Κατηγορία:Κομητείες του Τέξας
Κομητεία Ντάλαμ (Τέξας)

Η **Κομητεία Ντάλαμ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 7,115 κάτοικοι. Η διοικητική πρωτεύουσα (*έδρα*) είναι το Ντάλχαρτ. Η κομητεία ιδρύθηκε το 1876 και αργότερα οργανώθηκε το 1891. Ονομάστηκε έτσι από τον Τζέιμς Γουίλμερ Ντάλαμ, δικηγόρο και εκδότη εφημερίδας .

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.505 τετραγωνικών μιλίων (3.900 km2), εκ των οποίων τα 1.503 τετραγωνικά μίλια (3.890 km2) είναι στεριά και τα 2,0 τετραγωνικά μίλια (5,2 km2 ) καλύπτονται από νερό.

### Γειτονικές κομητείες
 
*Κομητεία Σιμάρον, Οκλαχόμα (βόρεια)
*Κομητεία Σέρμαν (ανατολικά)
*Κομητεία Μουρ (νοτιοανατολικά)
*Κομητεία Χάρτλεϊ (νότια)
*Κομητεία Γιούνιον, Νέο Μεξικό (δυτικά)

## Παραπομπές


Κατηγορία:Κομητείες του Τέξας
Κομητεία ΝτεΓουίτ (Τέξας)

Η **Κομητεία ΝτεΓουίτ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 19,824 κάτοικοι. Η διοικητική πρωτεύουσα (*έδρα*) είναι το Κουέρο. Η κομητεία ιδρύθηκε το 1846  και πήρε το όνομά της από τον Γκριν ΝτεΓουίτ, ο οποίος ίδρυσε μια πρώιμη αποικία στο Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 910 τετραγωνικών μιλίων (2.400 km2), εκ των οποίων τα 909 τετραγωνικά μίλια (2.350 km2) είναι γη και τα 1,5 τετραγωνικά μίλια (3,9 km2) είναι νερό.

### Γειτονικές κομητείες
 
*Κομητεία Λαβάκα (βορειοανατολικά)
*Κομητεία Βικτώρια (νοτιοανατολικά)
*Κομητεία Γκόλιαντ (νότια)
*Κομητεία Κάρνες (νοτιοδυτικά)
*Κομητεία Γκονζάλες (βορειοδυτικά)

## Παραπομπές


Κατηγορία:Κομητείες του Τέξας
Κομητεία Ντιφ Σμιθ (Τέξας)

Η **Κομητεία Ντιφ Σμιθ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 18,583 κάτοικοι. Η διοικητική πρωτεύουσα (*έδρα*) είναι το Χέρεφορντ. Η κομητεία δημιουργήθηκε το 1876 και οργανώθηκε το 1890. Η Μικροπολιτική Στατιστική Περιοχή του Χέρεφορντ του Τέξας, περιλαμβάνει ολόκληρη την κομητεία Ντιφ Σμιθ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.498 τετραγωνικών μιλίων (3.880 km2), εκ των οποίων τα 1.497 τετραγωνικά μίλια (3.880 km2 ) είναι γη και τα 1,5 τετραγωνικά μίλια (3,9 km2) καλύπτονται από νερό.

### Γειτονικές κομητείες

*Κομητεία Όλνταμ (βόρεια)
*Κομητεία Πότερ (βορειοανατολικά)
*Κομητεία Ράνταλ (ανατολικά)
*Κομητεία Κάστρο (νοτιοανατολικά)
*Κομητεία Πάρμερ (νότια)
*Κομητεία Κάρι, Νέο Μεξικό (νοτιοδυτικά)
*Κομητεία Κουέι, Νέο Μεξικό (δυτικά)

## Παραπομπές


Κατηγορία:Κομητείες του Τέξας
Κομητεία Ντιβάλ (Τέξας)

Η **Κομητεία Ντιβάλ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 9,831 κάτοικοι. Η διοικητική πρωτεύουσα (*έδρα*) είναι το Σαν Ντιέγκο.

Η κομητεία ιδρύθηκε το 1858 και οργανώθηκε το 1876. Ονομάστηκε έτσι από τον Μπερ Χ. Ντιβάλ, στρατιώτη στην Επανάσταση του Τέξας που πέθανε στη Σφαγή του Γκολιάντ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.796 τετραγωνικών μιλίων (4.650 km2), εκ των οποίων 1.793 τετραγωνικά μίλια (4.640 km2 ) είναι γη και 2,1 τετραγωνικά μίλια (5,4 km2) είναι νερό.

### Γειτονικές κομητείες
 
*Κομητεία ΜακΜάλεν (βόρεια)
*Κομητεία Λάιβ Όουκ (βορειοανατολικά)
*Κομητεία Τζιμ Γουέλς (ανατολικά)
*Κομητεία Μπρουκς (νοτιοανατολικά)
*Κομητεία Τζιμ Χογκ (νότια)
*Κομητεία Γουέμπ (δυτικά)
*Κομητεία Λα Σαλ (βορειοδυτικά)

## Παραπομπές


Κατηγορία:Κομητείες του Τέξας
Μπα Ουρί

Ο **Μπα Ουρί**, με το όνομα γέννησης *Αμαντού Ουρί Μπα (Amadou Oury Bah)*, γεννημένος στην Πίτα τον Μάρτιο του 1958, είναι πολιτικός από τη Γουινέα και πρωθυπουργός από τις 27 Φεβρουαρίου 2024.

Μορφή της αντιπολίτευσης στα διαδοχικά προεδρικά καθεστώτα από τις αρχές της δεκαετίας του 1990, είναι ιδρυτής της Ένωσης Δημοκρατικών Δυνάμεων της Γουινέας (Union des forces démocratiques de Guinée - UFDG).

Είναι ο σημερινός πρόεδρος της Ένωσης Δημοκρατών για την Αναγέννηση της Γουινέας (Union des démocrates pour la renaissance de la Guinée - UDRG). Υπήρξε επίσης πρώην υπουργός αρμόδιος για την εθνική συμφιλίωση επί προεδρίας του Λανσάνα Κοντέ.

## Βιογραφία
Ο Αμαντού Μπα Ουρί γεννήθηκε στην Πίτα, στη Μέση Γουινέα, το 1958. Ίδρυσε την Ένωση Δημοκρατικών Δυνάμεων της Γουινέας τον Σεπτέμβριο του 1991 υπό την ονομασία «Ένωση Δημοκρατικών Δυνάμεων» και ηγήθηκε της συγχώνευσής της με τα κόμματα UFP, PUR και FODEG το 1992. Έκτοτε είναι γενικός γραμματέας (νούμερο δύο) ή αντιπρόεδρός της.

Για το Φόρουμ Ζωντανών Δυνάμεων της Γουινέας, διετέλεσε πρόεδρος της οργανωτικής επιτροπής της διαδήλωσης στο Στάδιο της 28ης Σεπτεμβρίου, κατά τη διάρκεια της σφαγής της 28ης Σεπτεμβρίου 2009. Το 2010, κατέθεσε ενώπιον των αρχών ως πολιτικώς ενάγων σχετικά με εκείνη τη σφαγή.

Κατά την εξορία του στη Γαλλία, καταδικάστηκε ερήμην σε ισόβια κάθειρξη για προσβολή της κρατικής ασφάλειας το 2011, μετά από απόπειρα πραξικοπήματος κατά του Άλφα Κοντέ. Του απονεμήθηκε χάρη τον Δεκέμβριο του 2015 από τον ίδιο τον Άλφα Κοντέ και, στο τέλος της εξορίας του, τιμήθηκε από την Οργάνωση για την Προστασία των Δικαιωμάτων του Ανθρώπου και του Πολίτη της Γουινέας (OGDH).

Στις 5 Φεβρουαρίου 2016 διαγράφηκε οριστικά από την UFDG λόγω της υποστήριξής του στην κυβέρνηση, αντί των αποφάσεων και της εκλογικής γραμμής του κόμματος.

## Πρωθυπουργός
Ο Μπα Ουρί διορίστηκε πρωθυπουργός στις 27 Φεβρουαρίου 2024, διαδεχόμενος τον Μπερνάρ Γκουμού. Ο διορισμός του είχε στόχο να εκτονωθεί η κρίση που συγκλόνιζε τη χώρα, καθώς γενική απεργία είχε ξεκινήσει δύο ημέρες νωρίτερα, με πρωτοβουλία των συνδικάτων.

Ορκίστηκε την ίδια ημέρα και ανέλαβε επίσημα τα καθήκοντά του στις 29 Φεβρουαρίου. Στις 13 Μαρτίου 2024 ο πρόεδρος διόρισε την κυβέρνησή του, κατόπιν πρότασης του πρωθυπουργού.

## Βραβεία και διακρίσεις
*2025: Μεγαλόσταυρος του Τάγματος του Στέμματος από τον Πρίγκιπα-Ηγούμενο και Αρχιεπίσκοπο του Σαμπούργκ, Σεβασμιότατο Τζιοβάνι Λούκα, του Πριγκιπάτου της Σεμπόργκα.

## Παραπομπές


## Εξωτερικοί σύνδεσμοι
* 

Ουρι
Ουρι
Κομητεία Νουέσες (Τέξας)

Η **Κομητεία Νουέσες** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 353,178 κάτοικοι ,καθιστώντας την την 16η πιο πυκνοκατοικημένη κομητεία στην πολιτεία . Η διοικητική πρωτεύουσα (*έδρα*) είναι το Κόρπους Κρίστι.

Η κομητεία δημιουργήθηκε το 1846 από τμήματα της κομητείας Σαν Πατρίσιο και οργανώθηκε το επόμενο έτος. Ονομάστηκε έτσι από τον ποταμό Νουέσες, ο οποίος σηματοδοτεί τα βορειοδυτικά σύνορα της κομητείας με την κομητεία Σαν Πατρίσιο πριν εκβάλει στον κόλπο Νουέσες βόρεια του λιμανιού του Κόρπους Κρίστι. Η κομητεία Νουέσες αποτελεί μέρος της μητροπολιτικής στατιστικής περιοχής του Κόρπους Κρίστι.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.166 τετραγωνικά μίλια (3.020 km2), εκ των οποίων τα 838 τετραγωνικά μίλια (2.170 km2 ) είναι στεριά και τα 327 τετραγωνικά μίλια (850 km2) καλύπτονται από νερό. Συνορεύει με τον Κόλπο του Μεξικού.

### Γειτονικές κομητείες
 
*Κομητεία Σαν Πατρίσιο (βόρεια)
*Κομητεία Αράνσας (βορειοανατολικά)
*Κομητεία Κλέμπεργκ (νότια)
*Κομητεία Τζιμ Γουέλς (δυτικά)

## Παραπομπές


Κατηγορία:Κομητείες του Τέξας
Κομητεία Ντόνλεϊ (Τέξας)

Η **Κομητεία Ντόνλεϊ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 3,258 κάτοικοι. Η διοικητική πρωτεύουσα (*έδρα*) είναι το Κλάρεντον. Η κομητεία δημιουργήθηκε το 1876 και οργανώθηκε το 1882. Ονομάστηκε έτσι από τον Στόκτον Π. Ντόνλεϊ, δικαστή του ανώτατου δικαστηρίου της πολιτείας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 933 τετραγωνικών μιλίων (2.420 km2) , εκ των οποίων τα 5,6 τετραγωνικά μίλια (15 km2) καλύπτονται από νερό.

### Γειτονικές κομητείες
 
*Κομητεία Γκρέι (βόρεια)
*Κομητεία Γουίλερ (βορειοανατολικά)
*Κομητεία Κόλινγκσγουορθ (ανατολικά)
*Κομητεία Χολλ (νότια)
*Κομητεία Μπρίσκοου (νοτιοδυτικά)
*Κομητεία Άρμστρονγκ (δυτικά)
*Κομητεία Κάρσον (βορειοδυτικά)

## Παραπομπές


Κατηγορία:Κομητείες του Τέξας
Κομητεία Όλνταμ (Τέξας)

Η **Κομητεία Όλνταμ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 1,758 κάτοικοι. Η διοικητική πρωτεύουσα (*έδρα*) είναι η Βέγκα.

Η κομητεία δημιουργήθηκε το 1876 και οργανώθηκε το 1881. Πήρε το όνομά της από τον Γουίλιαμσον Σίμπσον Όλνταμ τον πρεσβύτερο έναν πρωτοπόρο του Τέξας και γερουσιαστή των Συνομόσπονδων Πολιτειών.

Η κομητεία Όλνταμ περιλαμβάνεται στην Μητροπολιτική Στατιστική Περιοχή Αμαρίλο του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.501 τετραγωνικών μιλίων (3.890 km2 ) , εκ των οποίων τα 1.501 τετραγωνικά μίλια (3.890 km2 ) είναι γη και τα 0,9 τετραγωνικά μίλια (2,3 km2 ) είναι νερό.

### Γειτονικές κομητείες

*Κομητεία Χάρτλεϊ (βόρεια)
*Κομητεία Μουρ (βορειοανατολικά)
*Κομητεία Πότερ (ανατολικά)
*Κομητεία Ράνταλ (νοτιοανατολικά)
*Κομητεία Ντιφ Σμιθ (νότια)
*Κομητεία Κουέι, Νέο Μεξικό (δυτικά)

## Παραπομπές


Κατηγορία:Κομητείες του Τέξας
Κομητεία Ότσιλτρι (Τέξας)

Η **Κομητεία Ότσιλτρι** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 10.015 κάτοικοι. Η διοικητική πρωτεύουσα (*έδρα*) είναι το Πέριτον.

Η κομητεία δημιουργήθηκε το 1876 και οργανώθηκε το 1889. Πήρε το όνομά της από τον Γουίλιαμ Μπεκ Ότσιλτρι , ο οποίος ήταν γενικός εισαγγελέας της Δημοκρατίας του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 918 τετραγωνικών μιλίων (2.380 km2) , σχεδόν όλη η έκταση είναι χερσαία και 0,5 τετραγωνικά μίλια (1,3 km2 ) καλύπτεται από νερό.

### Γειτονικές κομητείες

*Κομητεία Τέξας, Οκλαχόμα (βόρεια)
*Κομητεία Μπίβερ, Οκλαχόμα (βορειοανατολικά)
*Κομητεία Λίπσκομπ (ανατολικά)
*Κομητεία Χέμφιλλ (νοτιοανατολικά)
*Κομητεία Ρόμπερτς (νότια)
*Κομητεία Χάνσφορντ (δυτικά)

## Παραπομπές


Κατηγορία:Κομητείες του Τέξας
Κομητεία Ουβάλντε (Τέξας)

Η **Κομητεία Ουβάλντε** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 24,564 κάτοικοι. Η διοικητική πρωτεύουσα (*έδρα*) είναι η Ουβάλντε. Η κομητεία δημιουργήθηκε το 1850 και οργανώθηκε το 1856.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.559 τετραγωνικών μιλίων (4.040 km2 ) , εκ των οποίων τα 1.552 τετραγωνικά μίλια (4.020 km2 ) είναι στεριά και τα 6,7 τετραγωνικά μίλια (17 km2 ) είναι νερό.

### Γειτονικές κομητείες

*Κομητεία Ρεάλ (βόρεια)
*Κομητεία Μπαντέρα (βορειοανατολικά)
*Κομητεία Μεδίνα (ανατολικά)
*Κομητεία Φρίο (νοτιοανατολικά)
*Κομητεία Ζαβάλα (νότια)
*Κομητεία Μάβερικ (νοτιοδυτικά)
*Κομητεία Κίνεϊ (δυτικά)
*Κομητεία Έντουαρντς (βορειοδυτικά)

## Παραπομπές


Κατηγορία:Κομητείες του Τέξας
Αλίξ Ντιντιέ Φιλς-Εμέ

Ο **Αλίξ Ντιντιέ Φιλς-Εμέ** (*Alix Didier Fils-Aimé*, προφορά στα γαλλικά: aliks didje fis ɛme, γενν. στις 14 Νοεμβρίου 1971), είναι Αϊτινός επιχειρηματίας και μεταβατικός πρωθυπουργός της Αϊτής από τις 10 Νοεμβρίου 2024, διαδεχόμενος τον Γκάρι Κονίλ, ο οποίος αποπέμφθηκε από το Μεταβατικό Προεδρικό Συμβούλιο την ίδια ημέρα.

## Βιογραφία
Ο Φιλς-Εμέ είναι ιδιοκτήτης ενός στεγνοκαθαριστηρίου με την ονομασία “blanchisserie du soleil”. Σπούδασε στο Πανεπιστήμιο της Βοστώνης.

Από το 1999 έως το 2011 ήταν πρόεδρος της Hainet, μιας από τις παρόχους διαδικτύου στην Αϊτή. Η εταιρεία πτώχευσε και πούλησε τα περιουσιακά της στοιχεία το 2013. 

Ήταν μέλος του διοικητικού συμβουλίου της Banque de l’Union Haïtienne (BUH) μέχρι τον διορισμό του στην πρωθυπουργία της Αϊτής. Αντικατέστησε τον Εντί Ντιμπ, ο οποίος παραιτήθηκε έπειτα από κυρώσεις που επιβλήθηκαν από τις κυβερνήσεις του Καναδά και της Δομινικανής Δημοκρατίας στον αδελφό του, Ρεϊνόλντ Ντιμπ.

Διετέλεσε πρόεδρος του Εμπορικού Επιμελητηρίου]της Αϊτής κατά τη διακυβέρνηση του πρώην προέδρου Μισέλ Μαρτελί. Ήταν υποψήφιος για μια έδρα στη Γερουσία της Αϊτής με το κόμμα Vérité στις εκλογές του 2015.

## Παραπομπές


## Εξωτερικοί σύνδεσμοι
* 

Φιλς-Εμε
Φιλς-Εμε
Ομπερντόρφ

Το **Ομπερντόρφ** (, ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Εθνικό Κέντρο Αεροπορικών Επιχειρήσεων (Ελλάδα)

Το **Εθνικό Κέντρο Αεροπορικών Επιχειρήσεων** (ΕΚΑΕ) υπάγεται στο Αρχηγείο Τακτικής Αεροπορίας (ΑΤΑ) και εδρεύει στην Αεροπορική Βάση Λάρισας. Οι πρώτες μελέτες για την δημιουργία του Κέντρου διεξήχθησαν μεταξύ 1975 και 1981 στα πλαίσια εκσυγχρονισμού της Πολεμικής Αεροπορίας, ενώ το 2007 έγινε ανεξάρτητη πτέρυγα του ΑΤΑ. Το 2015 μετεγκαταστάθηκε στο πρώην Νατοϊκό στρατηγείο Κουτσόχερο Λάρισας και το 2023, με απόφαση του Ανωτάτου Αεροπορικού Συμβουλίου, η έδρα του μεταφέρθηκε στην Α/Β Λάρισας, όπου βρίσκεται μέχρι και σήμερα.

## Αποστολή
Η αποστολή του ΕΚΑΕ είναι η σχεδίαση, ανάθεση, συντονισμός και εποπτεία τακτικών αεροπορικών επιχειρήσεων, σε καιρό ειρήνης και πολέμου, για το σύνολο των αεροπορικών μονάδων των Ενόπλων Δυνάμεων της Ελλάδας.

Κατά την παρακολούθηση επιχειρησιακών πτήσεων (όπως αεροδιακομιδές), το ΕΚΑΕ συνεργάζεται με το ΓΕΑ/ΚΕΠΙΧ και τη ΔΑΥ/ΚΕΠΙΧ, με σκοπό την επιτήρηση της πορείας των αεροσκαφών μέσω του Συστήματος Αεροπορικού Ελέγχου και Εικόνας. Σε συνεννόηση με τις αρμόδιες αρχές, ενημερώνει τα πληρώματα για ενδεχόμενες μεταβολές σε θέματα ασφαλείας ή καιρικών συνθηκών.

## Υποδομές
Το ΕΚΑΕ στεγάζεται σε υπόγειο στρατηγείο στην Αεροπορική Βάση Λάρισας. Οι εγκαταστάσεις φέρεται να έχουν προδιαγραφές που θα τις καθιστούσαν ανθεκτικές και σε περίπτωση πυρηνικού πλήγματος.

## Παραπομπές

Κατηγορία:Ελληνική Πολεμική Αεροπορία
Κατηγορία:Κτίρια και κατασκευές στη Λάρισα
Αλσίντ Πονγκά

O **Αλσίντ Πονγκά** (*Alcide Ponga*, γενν. το 1975) είναι Κανάκ πολιτικός και πρόεδρος της Κυβέρνησης της Νέας Καληδονίας από τις 16 Ιανουαρίου 2025. Είναι πρόεδρος του κόμματος Ο Συναγερμός από τις 20 Απριλίου 2024, και έχει διατελέσει δήμαρχος του Κουαουά, καθώς και στέλεχος στη βιομηχανία εξόρυξης νικελίου.

Είναι εξέχουσα προσωπικότητα στην πολιτική της Νέας Καληδονίας και είναι γνωστός για τη στήριξή του στην παραμονή της περιοχής εντός της Γαλλίας.

## Πρώτα χρόνια και εκπαίδευση
Γεννήθηκε στο Κουαουά το 1975 σε προτεσταντική οικογένεια Κανάκ καταγωγής, η οποία είναι ενεργή για δεκαετίες στην τοπική πολιτική της Νέας Καληδονίας. Η μητέρα του υπηρέτησε στην τοπική αυτοδιοίκηση, ενώ ο θείος του ήταν ευρωβουλευτής. Οι παππούδες του ήταν ενεργοί στον αγώνα για τα δικαιώματα των Κανάκ, υποστηρίζοντας παράλληλα την παραμονή της Νέας Καληδονίας στη Γαλλία.

Ο Πονγκά απέκτησε Μεταπτυχιακό Δίπλωμα στις Πολιτικές Επιστήμες, θέτοντας τις βάσεις για τη διττή του καριέρα τόσο στην πολιτική όσο και στη βιομηχανία.

## Καριέρα
Πριν στραφεί αποκλειστικά στην πολιτική, ο Πονγκά έκανε καριέρα στον ζωτικής σημασίας για τη Νέα Καληδονία τομέα εξόρυξης νικελίου. Από το 2001 έως το 2010, κατείχε διάφορες διευθυντικές θέσεις στη *La Société Le Nickel* (SLN). Το 2010 εντάχθηκε στην *Koniambo Nickel SAS*, όπου υπηρέτησε ως διευθυντής Εξωτερικών Σχέσεων και Θεσμικών Υποθέσεων μέχρι το 2024.

Ο Πονγκά ξεκίνησε την πολιτική του σταδιοδρομία στην τοπική αυτοδιοίκηση. Το 2014 εξελέγη δήμαρχος του Κουαουά. Διατήρησε τη θέση αυτή για μια δεκαετία, μέχρι που παραιτήθηκε το 2024 μετά την υποψηφιότητά του για πρόεδρος της κυβέρνησης. Το 2019 εξελέγη μέλος της Συνέλευσης της Βόρειας Επαρχίας. Η επιρροή του στο κόμμα του αυξήθηκε σταδιακά και τον Απρίλιο του 2024 έγινε πρόεδρος του Συναγερμού.

Στις 16 Ιανουαρίου 2025 ορκίστηκε ως Πρόεδρος της Κυβέρνησης της Νέας Καληδονίας, σχηματίζοντας νέα κυβέρνηση μετά την κατάρρευση της φιλοανεξαρτησιακής κυβέρνησης υπό τον Λουί Μαπού. Η ηγεσία του περιγράφεται ως παράγοντας σταθερότητας μετά τις

## Παραπομπές


Κατηγορία:Πρόεδροι της Κυβέρνησης της Νέας Καληδονίας
Πιάτσα Φαρνέζε

Η **Πιάτσα Φαρνέζε** () είναι η κεντρική πλατεία της περιοχής Ρέγκολα της Ρώμης στην Ιταλία.

## Ιστορία
Η ιστορία και το εύρος της πλατείας ξεκινούν τον 16ο αιώνα, όταν ο Καρδινάλιος Αλεσάντρο Φαρνέζε, μελλοντικός Παύλος Γ΄, αγόρασε πολλά σπίτια στην πλατεία για να τα κατεδαφίσει και να δημιουργήσει ένα κατάλληλο παλάτσο, το οποίο είχε σχεδιάσει ο Αντόνιο ντα Σανγκάλο ο Νεότερος. Τα έργα ξεκίνησαν το 1514, διακόπηκαν από την λεηλασία της Ρώμης το 1527 και συνεχίστηκαν μετά την εκλογή του καρδιναλίου στον παπικό θρόνο με το όνομα Παύλος Γ΄ και, από το 1546, υπό τη διεύθυνση του Μιχαήλ Άγγελου.
μικρογραφία|Το Παλάτσο Φαρνέζε με πρόσοψη στην πλατεία
Η πλατεία πλακοστρώθηκε το 1545, με τούβλα ως ένα είδος ιδιαιτερότητας του κτιρίου, και εκεί τοποθετήθηκε για διακοσμητικούς σκοπούς, στον άξονα με την είσοδο στην πρόσοψη, μία από τις δύο αιγυπτιακές γρανιτένιες δεξαμενές που υπάρχουν σήμερα. Σύμφωνα με τον Μορόνι οι δεξαμενές προέρχονταν από τα Λουτρά του Καρακάλλα. Η πρώτη βρέθηκε κατά τη διάρκεια της θητείας του Πάπα Παύλου Β΄ και από αυτά μεταφέρθηκε στην Πιάτσα του Αγίου Μάρκου, για να κοσμήσει το Παλάτσο της Βενετίας. Η δεύτερη βρέθηκε υπό τον Παύλο Γ΄ και κατασκευάστηκε από αυτούς εδώ, κοσμώντας το παλάτι του. Ωστόσο, σχετικά με την προέλευση των δύο γρανιτένιων δεξαμενών, η συζήτηση είναι μακρά και ημιτελής  Αφού ο Πάπας Παύλος Ε΄ οδήγησε τα Υδραγωγεία της Ρώμης στο Τραστέβερε και επίσης, παρακάμπτοντας τον Τίβερη, στο Ρόλο, και αφού ο Γρηγόριος ΙΕ΄ παραχώρησε 40 ουγγιές στους Φαρνέζε για την τροφοδοσία των σιντριβανιών, η οικογένεια απέκτησε το σιντριβάνι της Πιάτσα Σαν Μάρκο και ανέθεσε στον Τζιρόλαμο Ραϊνάλντι, γύρω στο 1626, να σχεδιάσει τα δύο σιντριβάνια στα οποία βρίσκονταν οι δύο δεξαμενές. Τα σιντριβάνια ήταν καθαρά διακοσμητικά και περιβάλλονταν από μια πύλη. Προς όφελος των ανθρώπων (αλλά και των ζώων), το σιντριβάνι του Mascherone ανεγέρθηκε στην αρχή της Βία Τζούλια.

## Κτίρια στην πλατεία
Έξω από την πλατεία, υπάρχουν οκτώ δρόμοι και σοκάκια, εκ των οποίων το πιο σημαντικό είναι η Via di Monserrato. Τα πιο σημαντικά κτίρια που έχουν θέα, πέρα από το Παλάτσο Φαρνέζε, είναι η εκκλησία και το μοναστήρι της Santa Brigida και το παλάτι του Roccagiovane. Άλλα κτίρια είναι ανακατασκευές παλαιότερων κτιρίων του 19ου αιώνα.
## Παραπομπές


## Βιβλιογραφία
* 
## Εξωτερικοί σύνδεσμοι
* 

Κατηγορία:Πλατείες της Ρώμης
Κατηγορία:Κτίρια και κατασκευές στη Ρώμη
ΕΚΑΕ

Το αρκτικόλεξο **ΕΚΑΕ **μπορεί να αναφέρεται:
* στο Εθνικό Κέντρο Αεροπορικών Επιχειρήσεων (Ελλάδα) – στρατιωτική μονάδα της Ελληνικής Πολεμικής Αεροπορίας για τον έλεγχο και τη συντονισμένη διεξαγωγή των αεροπορικών επιχειρήσεων στην Ελλάδα.
* στην Ευρωπαϊκή Κοινότητα Ατομικής Ενέργειας – διεθνής οργανισμός εντός της Ευρωπαϊκής Ένωσης με στόχο την ανάπτυξη της πυρηνικής ενέργειας για ειρηνικούς σκοπούς.
Σαλινόν

Στην γεωμετρία, το **σαλινόν** είναι ένα γεωμετρικό σχήμα που σχηματίζεται από τέσσερα ημικύκλια.

Συγκεκριμένα, έστω ένα ευθύγραμμο τμήμα \rm AB και δύο εσωτερικά του σημεία \rm \Gamma, \Delta με \rm A\Gamma = B\Delta. Τότε το σχήμα που περικλείεται από το ημικύκλιο \rm AB, τα ημικύκλια \rm A\Gamma, B\Delta (στην ίδια πλευρά του \rm AB) και του ημικυκλίου \rm \Gamma\Delta (στην αντίθετη πλευρά του \rm AB) ονομάζεται σαλινόν.

Η πρώτη αναφορά στο σαλινόν, εμφανίζεται στο Λήμμα 14 στο Βιβλίο των Λημμάτων, έργο που αποδίδεται στον Αρχιμήδη.

## Ιδιότητες
* Αν r_1 και r_2 οι ακτίνες των ημικυκλίων \rm A\Gamma και \rm \Gamma\Delta αντίστοιχα, τότε το εμβαδόν του σαλινού είναι ίσο με
::{\rm E} = \pi (r_1 + r_2)^2.

* Θεωρούμε την κάθετη από το \rm O στην \rm AB με \rm E το σημείο τομής της με το ημικύκλιο \rm AB και \rm Z το σημείο τομής της με το ημικύκλιο \rm \Gamma\Delta. Τότε, ο κύκλος με διάμετρο \rm EZ έχει εμβαδόν ίσο με το σαλινό.  

## Περαιτέρω ανάγνωση

### Εξωτερικοί σύνδεσμοι
* Σαλινόν στο Cut The Knot. 
* L’arbelos. Partie II
* Σαλινόν στο MathWorld.

### Ξενόγλωσσα άρθρα
* 
* 
* 

## Δείτε επίσης
* Δρέπανος του Αρχιμήδη
* Μηνίσκοι του Ιπποκράτη

## Παραπομπές


Κατηγορία:Γεωμετρικά σχήματα
Κατηγορία:Κύκλος
Κομητεία Πανόλα (Τέξας)

Η **Κομητεία Πανόλα** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 22,491 κάτοικοι.Η διοικητική πρωτεύουσα (*έδρα*) είναι η Καρχηδόνα.  

Βρίσκεται στο Ανατολικό Τέξας και αρχικά αναπτύχθηκε για φυτείες βαμβακιού, το όνομα της κομητείας προέρχεται από μια λέξη των Τσόκτο για το βαμβάκι. Μέχρι το 2013, η κομητεία Πανόλα ήταν μία από τις περίπου 30 εντελώς άνυδρες κομητείες στο Τέξας, που σημαίνει ότι η πώληση αλκοόλ ήταν περιορισμένη ή απαγορευμένη.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 821 τετραγωνικά μίλια (2.130 km2 ) , εκ των οποίων τα 802 τετραγωνικά μίλια (2.080 km2 ) είναι στεριά και τα 20 τετραγωνικά μίλια (52 km2 ) καλύπτονται από νερό. 

### Γειτονικές κομητείες και ενορίες
*Κομητεία Χάρισον (βόρεια)
*Ενορία Κάντο, Λουιζιάνα (βορειοανατολικά)
*Ενορία Ντε Σότο, Λουιζιάνα (ανατολικά)
*Κομητεία Σέλμπι (νότια)
*Κομητεία Ρασκ (δυτικά)
 
## Παραπομπές


Κατηγορία:Κομητείες του Τέξας
Κομητεία Πάρμερ (Τέξας)

Η **Κομητεία Πάρμερ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 9,869 κάτοικοι. Η διοικητική πρωτεύουσα (*έδρα*) είναι το Φάργουελ.

Η κομητεία δημιουργήθηκε το 1876 και οργανώθηκε το 1907. Ονομάστηκε προς τιμήν του Μάρτιν Πάρμερ , ενός από τους υπογράφοντες της Διακήρυξης Ανεξαρτησίας του Τέξας και πρώτου δικαστή. Η κομητεία Πάρμερ ήταν μία από τις 10  κομητείες ποτοαπαγόρευσης, ή εντελώς ξηρές, στην πολιτεία του Τέξας, αλλά τώρα είναι μια υγρή κομητεία.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 885 τετραγωνικών μιλίων (2.290 km2 ) , εκ των οποίων τα 881 τετραγωνικά μίλια (2.280 km2 ) είναι στεριά και τα 4,4 τετραγωνικά μίλια (11 km2 ) καλύπτονται από νερό.

### Γειτονικές κομητείες
*Κομητεία Ντιφ Σμιθ (βόρεια)
*Κομητεία Κάστρο (ανατολικά)
*Κομητεία Λαμπ (νοτιοανατολικά)
*Κομητεία Μπέιλι (νότια)
*Κομητεία Κάρι, Νέο Μεξικό (δυτικά)

## Παραπομπές


Κατηγορία:Κομητείες του Τέξας
Κομητεία Πέκος (Τέξας)

Η **Κομητεία Πέκος** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 15,193 κάτοικοι.Η διοικητική πρωτεύουσα (*έδρα*) είναι το Φορτ Στόκτον. Η κομητεία δημιουργήθηκε το 1871 και οργανώθηκε το 1875.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 4.765 τετραγωνικών μιλίων (12.340 km2 ) , εκ των οποίων 1,0 τετραγωνικό μίλι (2,6 km2 ) καλύπτεται από νερό. Είναι η δεύτερη μεγαλύτερη κομητεία σε έκταση στο Τέξας.

### Γειτονικές κομητείες
* Κομητεία Ουόρντ (βόρεια)
* Κομητεία Κρέιν (βόρεια)
* Κομητεία Κρόκετ (ανατολικά)
* Κομητεία Τέρελ (νότια)
* Κομητεία Μπρούστερ (νότια)
* Κομητεία Τζεφ Ντέιβις (δυτικά)
* Κομητεία Ριβς (βορειοδυτικά)

## Παραπομπές


## Εξωτερικοί σύνδεσμοι
* 
*  

Κατηγορία:Κομητείες του Τέξας
Κομητεία Πρεσίντιο (Τέξας)

Η **Κομητεία Πρεσίντιο** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 6,131 κάτοικοι. Η διοικητική πρωτεύουσα (*έδρα*) είναι η Μάρφα.

Η κομητεία Πρεσίντιο ιδρύθηκε από τμήμα της κομητείας Μπέξαρ στις 3 Ιανουαρίου 1850 και αργότερα οργανώθηκε το 1875. Η κομητεία Πρεσίντιο (K-5 στον τοπολογικό δείκτη κομητειών του Τέξας) βρίσκεται στην περιοχή Τρανς-Πέκος του Δυτικού Τέξας και πήρε το όνομά της από τον συνοριακό οικισμό Πρεσίντιο ντελ Νόρτε.Βρίσκεται στον Ρίο Γκράντε, ο οποίος σχηματίζει τα σύνορα με το Μεξικό.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση  3.856 τετραγωνικών μιλίων (9.990 km2 ) , εκ των οποίων τα 3.855 τετραγωνικά μίλια (9.980 km2 ) είναι στεριά και τα 0,7 τετραγωνικά μίλια (1,8 km2 ) καλύπτονται από νερό. Είναι η τέταρτη μεγαλύτερη κομητεία στο Τέξας σε έκταση.

### Γειτονικές κομητείες και δήμοι

*Κομητεία Τζεφ Ντέιβις (βόρεια)
*Κομητεία Μπρούστερ (ανατολικά)
*Δήμος Μανουέλ Μπεναβίδες, Τσιουάουα, Μεξικό (νότια)
*Δήμος Οτζινάγκα, Τσιουάουα, Μεξικό (νοτιοδυτικά)
*Δήμος Γουαδελούπης, Τσιουάουα, Μεξικό (δυτικά)
*Κομητεία Χάντσπεθ (βορειοδυτικά)

## Παραπομπές


Κατηγορία:Κομητείες του Τέξας
Ντονκό

Το **Ντονκό** ή **Ντονκέλς** (γαλλ. *Doncols*, λουξεμβ. *Donkels*) είναι χωριό της κοινότητας του Βινζελέρ, στο βορειοδυτικό Λουξεμβούργο, στο Καντόνι του Βιλτς. Το 2024 το χωριό είχε πληθυσμό 469 κατοίκους. Είναι κτισμένο σε μέσο υψόμετρο περί τα 460 μέτρα πάνω από την επιφάνεια της θάλασσας και απέχει μόλις 800-900 μέτρα σε ευθεία γραμμή από τα σύνορα με το Βέλγιο.

Το Ντονκό είναι γνωστό ως παραδοσιακά βαλλωνόφωνο χωριό. Το «Li leu d' Doncô» του A. Atten θεωρείται ως η μοναδική περίπτωση κειμένου στη βαλλωνική γλώσσα που έχει γραφεί ποτέ από πολίτη του Λουξεμβούργου. Ακόμα και για την τρίγλωσση αυτή χώρα, το Ντονκό είναι αξιοσημείωτο για τις 4 διαφορετικές γραφές της ονομασίας του: *Doncols* στα γαλλικά, *Donkols* στα γερμανικά, *Donkels* στα λουξεμβουργιανά και *Doncô* στα βαλλωνικά.

## Παραπομπές


Ντονκο
Κιτρελί

Το **Κιτρελί** (τουρκ. *Kitreli*) είναι χωριό της Τουρκίας, στο Διαμέρισμα Τσιφτλίκ της Επαρχία Νίγδης Ο πληθυσμός του το έτος 2022 ήταν 1.188 κάτοικοι. Είναι κτισμένο πάνω σε ένα υψηλό, ισοπεδωμένο όμως από τη διάβρωση, οροπέδιο, σε υψόμετρο 1.600 μέτρα πάνω από την επιφάνεια της θάλασσα. Απέχει 15 χιλιόμετρα από την πρωτεύουσα του διαμερίσματός του, την κωμόπολη Τσιφτλίκ, και 87 χιλιόμετρα από την πρωτεύουσα της επαρχίας του, τη Νίγδη. (Το Ακσαράι, πρωτεύουσα της γειτονικής επαρχίας, απέχει λιγότερο από το Κιτρελί από όσο η Νίγδη.) Η ονομασία «Κιτρελί» προήλθε από την τουρκική λέξη για τον τραγάκανθο (τουρκ. *kitre*), ένα φυσικό κόμμι που παράγεται στη γύρω περιοχή. Ο οικισμός ιδρύθηκε στις αρχές του 18ου αιώνα από μια ομάδα οικογενειών από το Ακσαράι ή από το Αλτούνχισάρ. Η οικονομία του χωριού βασίζεται στη γεωργική παραγωγή, με κυριότερα προϊόντα τα δημητριακά, τις πατάτες και το ηλιέλαιο. Παρά το ότι υπάρχουν οπωρώνες με μηλιές, που φαίνεται ότι ευδοκιμούν στις συνθήκες της Επαρχίας Νίγδης, η έλλειψη επαρκούς αρδευτικής υποδομής εμποδίζει την παραγωγή μήλων σε μεγάλη κλίμακα. Η γαλακτοκομία και η ύφανση αποτελούν δευτερεύουσες δραστηριότητες.

## Παραπομπές


Κιτρελι
Φωτιάδης

Το ελληνικό επώνυμο **Φωτιάδης** μπορεί να αναφέρεται σε κάποιο από τα παρακάτω πρόσωπα:

* Αλέκος Φωτιάδης (1869-1943), λογοτέχνης και αθλητικός παράγοντας
* Αντώνης Φωτιάδης (1899-;), ποδοσφαιριστής (τερματοφύλακας)
* Γιάννης Φωτιάδης (1880-1965), γλύπτης
* Γιώργος Φωτιάδης (1872-1909), λογοτέχνης
* Γιώτης Φωτιάδης (γενν. 1978), τραγουδιστής και σαξοφωνίστας
* Δημήτριος Φωτιάδης (1884-1974), αρχιτέκτονας
* Δημήτριος Φωτιάδης (1898-1988), λογοτέχνης και ιστοριογράφος
* Δημήτριος Φωτιάδης (περ. 1730-1807), δάσκαλος του Γένους και δικαστής, γνωστότερος ως *Δημήτριος Καταρτζής*
* Διομήδης Φωτιάδης (20ός αι.), Κύπριος σκηνοθέτης
* Ευάγγελος Φωτιάδης (1909-1973), φιλόλογος και ιστορικός
* Θανάσης Φωτιάδης (1921-1989), ποιητής, πεζογράφος, λαογραφικός μελετητής και δικηγόρος
* Ιωάννης Φωτιάδης (1895-1969), βουλευτής Λέσβου
* Κωνσταντίνος Φωτιάδης (19ος αι.), Ηγεμόνας της Σάμου από το 1874 έως το 1879
* Κωνσταντίνος Φωτιάδης (1869-1897), αξιωματικός του Μηχανικού που σκοτώθηκε στον Ελληνοτουρκικό Πόλεμο τού 1897
* Λάμπρος Φωτιάδης (1752-1805), λόγιος και διαφωτιστής
* Στέφανος Φωτιάδης (γενν. 1960), πολιτικός και εκπαιδευτικός που διετέλεσε νομάρχης Σερρών και δήμαρχος Λευκώνα
Ναρμπεφονταίν

Το **Ναρμπεφονταίν** (, , , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Γάιος Κίλνιος Πρόκουλος

Ο **Γάιος Κίλνιος Πρόκουλος**, λατιν.: *Gaius Cilnius Proculus* ήταν Ρωμαίος συγκλητικός, που δραστηριοποιήθηκε κατά τη διάρκεια της βασιλείας του Δομιτιανού. Διετέλεσε αντικαταστάτης ύπατος για το *διάστημα (nundinium)* Σεπτεμβρίου – Δεκεμβρίου 87 μ.Χ., με συνάδελφο τον Λεύκιο Νεράτιο Πρίσκο. Είναι άγνωστο πώς ή αν ο Πρόκουλος σχετίζεται με τον πιο γνωστό Γάιο Κίλνιο Μαικήνα. Ο Πρόκουλος είναι γνωστός μόνο μέσω σωζόμενων επιγραφών.

Ο Πρόκουλος ήταν κυβερνήτης της Άνω Μοισίας· η περίοδος τής διοίκησής του έχει πρόσφατα χρονολογηθεί από το έτος 100 έως το 102. Κατά τη διάρκεια της διοίκησής του στην επαρχία, ο Πρόκουλος επέδειξε επαρκή γενναιότητα στη μάχη, ώστε να του απονεμηθούν *στρατιωτικές διακρίσεις* (dona militaria), πιθανώς στο πλαίσιο των Δακικών Πολέμων. Ένας Γάιος Κίλνιος Πρόκουλος είναι γνωστό ότι ήταν κυβερνήτης της Δαλματίας κατά τη διάρκεια της βασιλείας του Τραϊανού, αλλά ο Βέρνερ Εκκ θεωρεί, ότι αυτός ο κυβερνήτης ήταν πιθανότερο ο ύπατος του *διαστήματος (nundinium)* του Μαρτίου/Απριλίου του 100, και γιος αυτού του Πρόκουλου.

## Δείτε επίσης
* γένος Κιλνίων

## Παραπομπές


## Περαιτέρω ανάγνωση
* Helmut Halfmann, «Die Inschrift des Senators C.Cilnius Proculus aus Arezzo», *Zeitschrift für Papyrologie und Epigraphik*, 61 (1985), σελ. 239-250

Κατηγορία:Ρωμαίοι ύπατοι του 1ου αιώνα
Daphne Guinness

Η **Daphne Diana Joan Susanna Guinness** (γεννημένη στις 9 Νοεμβρίου 1967 στο Λονδίνο) είναι Βρετανίδα κληρονόμος, εικονική προσωπικότητα της μόδας, σχεδιάστρια, τραγουδίστρια και παραγωγός. Ανήκει στην πασίγνωστη οικογένεια Guinness και αποτελεί μία από τις πιο εκκεντρικές και αναγνωρίσιμες φιγούρες στον χώρο της διεθνούς μόδας.

## Βιογραφία
Η Daphne Guinness γεννήθηκε από τον Jonathan Guinness, 3ο Βαρόνο του Moyne, και τη Suzanne Lisney. Μεγάλωσε στην Αγγλία, την Ιρλανδία και την Ισπανία. Η οικογένειά της είναι στενά συνδεδεμένη με την αριστοκρατία και τον επιχειρηματικό κόσμο μέσω της ζυθοποιίας Guinness.

## Καριέρα
Έγινε γνωστή για το ιδιόρρυθμο και πρωτοποριακό στυλ της. Υπήρξε μούσα και φίλη σχεδιαστών όπως ο Alexander McQueen και ο Karl Lagerfeld. Συνεργάστηκε με φωτογράφους και καλλιτέχνες όπως ο Nick Knight και ο David LaChapelle.

Το 2016 κυκλοφόρησε το πρώτο της άλμπουμ με τίτλο *Optimist in Black*, σε παραγωγή του Tony Visconti (γνωστού από τη συνεργασία του με τον David Bowie).

## Στυλ και επιρροή
Η Guinness είναι γνωστή για τα χαρακτηριστικά της δίχρωμα μαλλιά (μαύρο και πλατινέ), την αγάπη της για την υψηλή ραπτική και τα παπούτσια με υπερβολικά ψηλές πλατφόρμες. Συνδυάζει βικτωριανά, γοτθικά και φουτουριστικά στοιχεία στο προσωπικό της στυλ.

Το 2011, η γκαρνταρόμπα της εκτέθηκε στο Museum at the Fashion Institute of Technology (FIT) της Νέας Υόρκης.

## Προσωπική ζωή
Υπήρξε παντρεμένη με τον Σπύρο Νιάρχο, γιο του Έλληνα εφοπλιστή Σταύρου Νιάρχου. Μαζί απέκτησαν τρία παιδιά.

## Παραπομπές




## Εξωτερικοί σύνδεσμοι

* Επίσημος ιστότοπος
* Προφίλ στη Vogue (αγγλικά)
* Συνέντευξη στο Guardian (2023)
Φραντς Μπεμ

Ο **Φραντς Μπεμ** (γερμ.: *Franz Boehm*, 3 Οκτωβρίου 1880 – 13 Φεβρουαρίου 1945) ήταν γερμανο-Πολωνός Ρωμαιοκαθολικός ιερέας της Αρχιεπισκοπής της Κολωνίας, αντιστασιακός και μάρτυρας. Δολοφονήθηκε στο στρατόπεδο συγκέντρωσης του Νταχάου επειδή είχε αποκαλέσει τις εθνικοσοσιαλιστικές προπαγανδιστικές ταινίες ως «χοιροτροφή για τις ψυχές των ανθρώπων».

## Βιογραφικό
Ο Φραντς Μπόεμ, γεννημένος στις 3 Οκτωβρίου 1880 στο Βοεβοδάτο Βαρμίας-Μαζουρίας (τότε Δυτική Πρωσία, νυν Πολωνία), καταγόταν από γερμανοπολωνική οικογένεια δασκάλων. Ολοκλήρωσε το απολυτήριο του γυμνασίου στο Μενχενγκλάντμπαχ. Αφού σπούδασε φιλοσοφία και θεολογία στη Βόννη, χειροτονήθηκε ιερέας στον Καθεδρικός Ναός της Κολωνίας το 1906. Κατά τη διάρκεια των τριών ιερατικών του θέσεων στην περιοχή του Ρουρ, ήταν επίσης σε θέση να παρέχει ποιμαντική φροντίδα σε Πολωνούς εργάτες επειδή μιλούσε την πολωνική γλώσσα. Ανέλαβε την πρώτη του ενορία στο Ντύσσελντορφ-Γερεσάιμ το 1917. 

Όταν ο πάστορας Μπόεμ μετακόμισε στο Τρόισντορφ-Σίγκλαρ το 1923, άρχισε το μαρτύριό του. Τα ακόλουθα προέκυψαν από τα αρχεία της Γκεστάπο: Η ποινική διαδικασία του 1934 για εσχάτη προδοσία διακόπηκε. Το 1935, ο Boehm απαγορεύτηκε να δίνει θρησκευτική διδασκαλία. Ταυτόχρονα, έλαβε την πρώτη απέλαση από το διοικητική περιφέρεια της Κολωνίας, η οποία όμως άρθηκε με αμνηστία το 1936. Η δεύτερη και τελευταία εξορία έγινε το 1937.

Η μαρτυρία του θα ολοκληρωνόταν στο ποιμαντικό του στο Μονχάιμ αμ Ράιν (διοικητική περιφέρεια Ντύσσελντορφ) από το 1938 έως το 1944. Μόλις ανέλαβε τα καθήκοντά του, παρατηρήθηκε από τον φανατικό ναζί δήμαρχο, επειδή ο Φραντς Μπόεμ ήταν υπεύθυνος για την ποιμαντική φροντίδα των Πολωνών καταναγκαστικών εργατών στο Μονχάιμ και κήρυττε κατά του εθνικοσοσιαλισμού. Λόγω της ανοιχτής κριτικής του στη ναζιστική ιδεολογία και της ενεργού αντίστασής του, ο πάστορας συνελήφθη στις 6 Ιουνίου 1944. Μετά την απόπειρα δολοφονίας στις 20 Ιουλίου, απελάθηκε στο στρατόπεδο συγκέντρωσης του Νταχάου. Εκεί πέθανε ως κρατούμενος με αριθμό 91577 στις 13 Φεβρουαρίου 1945.

## Βιβλιογραφία
* Franz Boehm (1912): ''Die Unsterblichkeit der menschlichen Seele bewiesen aus dem Leben der Natur und des Geistes, aus den Tatsachen der Geschichte und der Offenbarung'', 2η έκδοση. 
* Peter Buter / Rudolf Pohlmann (2020): ''Pfarrer Franz Boehm 1880-1945: sein Leben, sein pastorales und kreativ-sozialpolitisches Wirken, sein Widerstand und seine Verfolgung im Dritten Reich'', 2η έκδοση, ISBN 978-3-00-066621-6.

## Παραπομπές


## Εξωτερικοί σύνδεσμοι

* NRW Skulptur: Franz Boehm Memorial
* Hagiography Circle: Causes Under Consideration

Κατηγορία:Γερμανοί Ρωμαιοκαθολικοί ιερείς
Κατηγορία:Γερμανοί του 20ού αιώνα
Κατηγορία:Απόφοιτοι του Πανεπιστημίου της Βόννης
Κατηγορία:Γερμανοί αντιστασιακοί
Κατηγορία:Πολωνοί αντιφασίστες
Κατηγορία:Άνθρωποι από τη Δυτική Πρωσία
Ακνταλά

Το **Ακνταλά** (καζακ. Ақдала) είναι χωριό στην Περιφέρεια Αλμάτι του νοτιοανατολικού Καζακστάν. Ο πληθυσμός του χωριού σύμφωνα με την απογραφή του 2009 ήταν 533 κάτοικοι, ενώ το μέσο υψόμετρό του είναι περίπου 920 μέτρα πάνω από την επιφάνεια της θάλασσας. Διοικητικώς το Ακνταλά υπάγεται στην Επαρχία Ταλγκάρ και απέχει 4 χιλιόμετρα βορειοδυτικά από το κέντρο της πρωτεύουσας της επαρχίας, της πόλεως Ταλγκάρ, με την οποία είναι πλέον σχεδόν ενωμένο οικιστικώς, ενώ παλαιότερα το χώριζαν εκτεταμένοι αγροί. Δίπλα στο χωριό και νότια από αυτό υπήρχε μια μικρή λίμνη.

Με την ίδια ονομασία υπάρχει και δεύτερο, πολύ μικρό χωριό (καταυλισμός) στην ίδια Περιφέρεια του Καζακστάν, στην ερημική περιοχή κοντά στο νοτιοδυτικό άκρο της μεγάλης λίμνης Μπαλκάς, από την πλησιέστερη όχθη της οποίας απέχει 22 χιλιόμετρα προς τα ανατολικά.

## Παραπομπές


Ακνταλ
Καρατουρίκ

Το **Καρατουρίκ** (καζακ. Қаратұрық) είναι μεγάλο χωριό στην Περιφέρεια Αλμάτι του νοτιοανατολικού Καζακστάν. Ο πληθυσμός του χωριού σύμφωνα με την απογραφή του 2009 ήταν 3.565 κάτοικοι, ενώ το μέσο υψόμετρό του είναι περίπου 615 μέτρα πάνω από την επιφάνεια της θάλασσας. Διοικητικώς το Καρατουρίκ υπάγεται στην Επαρχία Ενμπεκσικαζάκ και απέχει 18 χιλιόμετρα σε ευθεία γραμμή νότια από τη μεγάλη τεχνητή Λίμνη Καπσαγκάι. Είναι πεδινό χωριό και η οικονομία του βασίζεται στη γεωργία.

## Παραπομπές


Καρατουρικ
Λέπσι

Το **Λέπσι** (καζακ. Лепсі), γνωστό μέχρι το 2010 με τη ρωσική ονομασία **Λέπσινσκ**, είναι χωριό στην Περιφέρεια Αλμάτι του νοτιοανατολικού Καζακστάν. Ο πληθυσμός του χωριού κατά την απογραφή του 2009 ήταν 1.151 κάτοικοι. Διοικητικώς το Λέπσι υπάγεται στην Επαρχία Αλακόλ και απέχει σε ευθεία γραμμή 76 χιλιόμετρα νότια-νοτιοδυτικά από την πρωτεύουσα της επαρχίας, την πόλη Ουσαράλ, και 390 χιλιόμετρα βορειοανατολικά από το Αλμάτι. Είναι έδρα ομώνυμου Δημοτικού διαμερίσματος, το οποίο περιλαμβάνει και τα χωριά Μπαϊζερέκ (Байзерек, πληθυσμός 106 κάτοικοι), Ζουνζουρέκ (Жунжурек, 79 κάτοικοι) και Τσουμπουλάκ (Чимбулак, 106 κάτοικοι). Το Λέπσι είναι κτισμένο στη βόρεια απόληξη της οροσειράς Τζουνγκαριάν Αλατάου, κοντά στην πηγή του ομώνυμου Λέπσι και σε μέσο υψόμετρο περίπου χίλια μέτρα πάνω από την επιφάνεια της θάλασσας.

Το χωριό ιδρύθηκε το 1846 και έχει από τότε σύγχρονη, τετραγωνική ρυμοτομία. Το 1918 υπήρχαν ξεχωριστά ένα χωριό και μία κωμόπολη, αμφότερα υπό την ονομασία Λέπσινσκ. Το 1913 ο πληθυσμός του χωριού ήταν 6.249 κάτοικοι και της κώμης ήταν 8.764 κάτοικοι. Το 1936 οι δύο οικισμοί συγχωνεύθηκαν στο χωριό Λέπσινσκ, που το 2010 μετονομάσθηκε επισήμως σε «Λέπσι».

## Παραπομπές


Λεπσι
Ελαμάν

Το **Ελαμάν** (καζακ. Еламан) είναι ένα μικρό χωριό στην Περιφέρεια Αλμάτι του νοτιοανατολικού Καζακστάν. Διοικητικώς το Ελαμάν υπάγεται στην Επαρχία Σαρκάντ και απέχει σε ευθεία γραμμή 300 χιλιόμετρα νοτιοδυτικά από την πρωτεύουσα της επαρχίας, την πόλη Σαρκάντ, αλλά μόλις 40 χιλιόμετρα βορειοανατολικά από το Αλμάτι. Είναι κτισμένο σε υψόμετρο περίπου 570 μέτρα πάνω από την επιφάνεια της θάλασσας.

Ελαμα
Υλκέν

Το **Υλκέν** (καζακ. Үлкен) είναι χωριό στην Περιφέρεια Αλμάτι του νοτιοανατολικού Καζακστάν. Ο πληθυσμός του χωριού σύμφωνα με την απογραφή του 2009 ήταν 1.682 κάτοικοι. Διοικητικώς το Υλκέν υπάγεται στην Επαρχία Ζαμπίλ και απέχει σε ευθεία γραμμή 290 χιλιόμετρα βορειοδυτικά από την πρωτεύουσα της επαρχίας, την πόλη Ουζιναγκάς. Το χωριό είναι κτισμένο στη νοτιοδυτική όχθη της μεγάλης λίμνης Μπαλκάς, σε υψόμετρο 338 μέτρα πάνω από την επιφάνεια της θάλασσας.

Ο οικισμός ιδρύθηκε το 1984 σε σχέση με την προτεινόμενη κατασκευή του Σταθμού Παραγωγής Ηλεκτρικής Ενέργειας της Κρατικής Περιφέρειας του Νότιου Καζακστάν (YUKGRES), η οποία δεν πραγματοποιήθηκε ποτέ. Το 1986 ο οικισμός μεταφέρθηκε από την Περιφέρεια Τζαμπίλ στο Διαμέρισμα Κυρτί της Περιφέρεια Αλμάτι, παίρνοντας το όνομα Υλκέν και χαρακτηριζόμενος ως «οικισμός εργασίας». Το 1997, κατόπιν προτάσεως του προέδρου της Πυρηνικής Εταιρείας του Καζακστάν και μετέπειτα υπουργού Βλαντίμιρ Σκόλνικ, αποφασίσθηκε η χρήση της τοποθεσίας για την ανέγερση πυρηνικού σταθμού ηλεκτροπαραγωγής, αλλά διαμαρτυρίες από περιβαλλοντιστές και κατοίκους της περιοχής υποχρέωσαν και πάλι την αναθεώρηση των σχεδίων και το 2008 η κυβέρνηση της χώρας απεφάσισε να κτίσει ένα συμβατικό θερμοηλεκτρικό εργοστάσιο παραγωγής ενέργειας. Οι προκαταρκτικές εργασίες ξεκίνησαν το 2013, αλλά αναστάλθηκαν λίγο καιρό αργότερα.

Στις αρχές της δεκαετίας του 2020 η κυβέρνηση επανέφερε το σχέδιο κατασκευής πυρηνικού σταθμού στο Υλκέν. Μεγάλο μέρος των κατοίκων της περιοχής διαμαρτυρήθηκε και πάλι κατά του σχεδίου τον Αύγουστο του 2023 και ο Πρόεδρος της χώρας Κασίμ-Ζομάρτ Τοκάγιεφ ανεκοίνωσε τη διεξαγωγή σχετικού πανεθνικού δημοψηφίσματος το φθινόπωρο του 2024.Το δημοψήφισμα διεξάχθηκε στις 6 Οκτωβρίου 2024 και το αποτέλεσμα ήταν 73,11% υπέρ της κατασκευής του πυρηνικού σταθμού. Μέχρι σήμερα, η οικονομία του οικισμού βασίζεται στην αλιεία στη λίμνη Μπαλκάς. 

## Παραπομπές


Τασκεσκεν
Ρεζονβίλ-Βιονβίλ

Το **Ρεζονβίλ-Βιονβίλ** (, ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Μανουέλ Όσα

Ο **Μανουέλ Όσα** (*D. Manuel Osa Nsue Nsua*, γεννημένος στις 21 Ιουλίου 1976) είναι πολιτικός και τραπεζίτης από την Ισημερινή Γουινέα, ο οποίος υπηρετεί ως πρωθυπουργός της Ισημερινής Γουινέας από τον Αύγουστο του 2024. Προηγουμένως διετέλεσε επικεφαλής της εθνικής τράπεζας από το 2012 μέχρι τον διορισμό του ως πρωθυπουργού.

## Πρώτα χρόνια
Ο Όσα γεννήθηκε στις 21 Ιουλίου 1976, στο Αντόμ-Ονβάνγκ, στον δήμο Νσοκ-Νσόμο, στην Ισημερινή Γουινέα. Σε ηλικία έξι ετών μετακόμισε στην Ισπανία για να ζήσει με την αδερφή του στην Πάλμα ντε Μαγιόρκα. Στην Ισπανία απέκτησε το πτυχίο του και στη συνέχεια εγγράφηκε στο Πανεπιστήμιο των Βαλεαρίδων Νήσων, σπουδάζοντας επιχειρηματικές επιστήμες και οικονομικά. Έλαβε πτυχία και στους δύο τομείς και αργότερα σπούδασε περαιτέρω στο Πανεπιστήμιο Πομπέου Φάμπρα, όπου απέκτησε μεταπτυχιακό στη χρηματοοικονομική διαχείριση και τη λογιστική επιχειρήσεων το 2005.

## Καριέρα
Αφού ο Όσα αποφοίτησε από το Πομπέου Φάμπρα, υπηρέτησε για λίγο στη Γενική Διεύθυνση Οικονομίας της Αυτόνομης Κοινότητας των Βαλεαρίδων Νήσων, πριν ενταχθεί στην Τράπεζα Σανταντέρ αργότερα το 2005. Υπηρετώντας στο υποκατάστημα της Πάλμα ντε Μαγιόρκα, προχώρησε από διαχειριστής λογαριασμού σε εκτελεστικό διευθυντή και στη συνέχεια σε γενικό διευθυντή του υποκαταστήματος. Σε αυτόν τον ρόλο, ήταν ο επόπτης των εργασιών της τράπεζας σε τέσσερις ζώνες και επίσης βοήθησε στη λήψη αποφάσεων για το γραφείο Μαδρίτης.

Το 2012 ο Όσα επέστρεψε στη χώρα γέννησής του και έγινε ο διευθύνων σύμβουλος της Banco Nacional de Guinea Ecuatorial (BANGE, *Εθνική Τράπεζα της Ισημερινής Γουινέας*). Η τράπεζα, με έδρα το Μαλάμπο, είναι η ο μόνος ιδιωτικός δανειστής με έδρα την Ισημερινή Γουινέα. Ο Όσα ανέλαβε την BANGE καθώς βρισκόταν στα πρόθυρα της χρεοκοπίας και την αναδιάρθρωσε με επιτυχία, με την *[[Jeune Afrique]]* να τον αποκαλεί «σωτήρα» της τράπεζας. Ως Διευθύνων Σύμβουλος και γενικός διευθυντής της τράπεζας, επέβλεψε σημαντική επέκταση, 
Ο Όσα έλαβε αρκετές διακρίσεις για τη σκηνοθεσία του BANGE. Το 2016 ανακηρύχθηκε Διευθύνων Σύμβουλος της Χρονιάς στον Τραπεζικό Τομέα της Ισημερινής Γουινέας και η BANGE ανακηρύχθηκε η Τράπεζα της Χρονιάς της χώρας στο πλαίσιο των Παγκόσμιων Βραβείων Τραπεζικής & Χρηματοοικονομικών. Η BANGE ανακηρύχθηκε η Τράπεζα της Χρονιάς της Ισημερινής Γουινέας από το *[[The Banker]]* για το 2017, με το έντυπο να τονίζει τη σταθερότητά της παρά την κατάρρευση της αγοράς. O Όσα έλαβε επίσης ένα βραβείο από το *[[African Banker]]* το 2019. Η BANGE ανακηρύχθηκε Τράπεζα της Χρονιάς της χώρας από το *The Banker* για άλλη μια φορά το 2022. Ο Όσα υπηρέτησε επίσης στη Σχολή Διοίκησης Επιχειρήσεων Bange ως πρόεδρος του διοικητικού συμβουλίου, ξεκινώντας από το 2020.
Στις 16 Αυγούστου 2024 ο πρόεδρος Τεόντορο Ομπιάνγκ Νγκουέμα Μπαζόνγκο όρισε τον Όσα ως τον επόμενο πρωθυπουργό της Ισημερινής Γουινέας, διαδεχόμενος την Μανουέλα Ρόκα Μποτέι, η οποία είχε παραιτηθεί μαζί με την υπόλοιπη κυβέρνηση επειδή ήταν «αναποτελεσματική».

## Παραπομπές


Οσα
Οσα
Διοργανώσεις Ε.Π.Σ. Αθηνών 2020–21

Για την **περίοδο 2020–21**, η Ένωση Ποδοσφαιρικών Σωματείων Αθηνών είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην νομαρχία Αθηνών.

Σε γενικές γραμμές, οι πρωταθλήτριες των τριών ομίλων της Α' κατηγορίας της Ε.Π.Σ. Αθηνών παίζουν αγώνες μπαράζ για να προβιβαστούν δύο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος Ε.Π.Σ. Αθηνών, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

Αυτή η σεζόν όμως διεκόπη οριστικά λόγω της δεύτερης καραντίνας που προκάλεσε η έξαρση του COVID-19 με τα τελευταία παιχνίδια της σεζόν παραδόξως να παίζονται τον Νοέμβριο 2020, με αποτέλεσμα η χρονιά να «χαθεί» και να μην υπάρξουν ούτε προβιβασμοί ούτε υποβιβασμοί για την ακόλουθη σεζόν 2021–22.

## Πρωτάθλημα
Η δομή του πρωταθλήματος της Ε.Π.Σ. Αθηνών είναι η εξής:

* Α΄ κατηγορία (3 όμιλοι των 14 ομάδων)
* Β΄ κατηγορία (3 όμιλοι των 15 ή 16 ομάδων)
* Γ΄ κατηγορία (3 όμιλοι των 13 ομάδων)

### Α΄ Κατηγορία

### Β΄ Κατηγορία

### Γ' Κατηγορία

## Εξωτερικοί Σύνδεσμοι
• Βαθμολογίες Ε.Π.Σ. Αθηνών 2020–21

Κατηγορία:Εγχώρια ποδοσφαιρικά κύπελλα 2020-2021
Κατηγορία:Εγχώρια ποδοσφαιρικά πρωταθλήματα 2020–2021
Κατηγορία:Ε.Π.Σ. Αθηνών
Χουν Μανέτ

Ο **Χουν Μανέτ** (στη γλώσσα Χμερ: ហ៊ុន ម៉ាណែត, Λατινική μεταγραφή: Hŭn Manêt), γεννημένος στις 20 Οκτωβρίου 1977, είναι Καμποτζιανός πολιτικός και στρατιωτικός, ο οποίος υπηρετεί ως πρωθυπουργός της Καμπότζης από το 2023, διαδεχόμενος τον πατέρα του, Χουν Σεν. 

Είναι επίσης αντιπρόεδρος του κυβερνώντος Λαϊκού Κόμματος της Καμπότζης (CPP). Πριν αναλάβει πολιτικό ρόλο, υπηρέτησε στις Βασιλικές Ένοπλες Δυνάμεις της Καμπότζης ως αναπληρωτής αρχηγός και διοικητής του Βασιλικού Στρατού.

Κατά την ανάληψη της πρωθυπουργίας, του απονεμήθηκε ο υψηλότερος τιμητικός πολιτικός τίτλος "Σαντέχ Μοχα Μποβόρ Τιπαντέι Χουν Μανέτ" (សម្តេចមហាបវរធិបតី), που σημαίνει «Μεγάλος Άρχοντας και Ανώτατος Ηγέτης Χουν Μανέτ».

## Βιογραφία
Ο Μανέτ μεγάλωσε στην Πνομ Πεν και εντάχθηκε στις ένοπλες δυνάμεις το 1995. Την ίδια χρονιά έγινε δεκτός στη Στρατιωτική Ακαδημία των ΗΠΑ στο Γουέστ Πόιντ, απ’ όπου αποφοίτησε το 1999, όντας ο πρώτος Καμποτζιανός απόφοιτος της ακαδημίας.

Μετά τις γενικές εκλογές του 2023 ο Χουν Σεν ανακοίνωσε την παραίτησή του στις 26 Ιουλίου, ορίζοντας τον γιο του διάδοχο. Ο βασιλιάς Νοροντόμ Σιχαμονί ενέκρινε την υποψηφιότητά του και ο Μανέτ, μαζί με το υπουργικό του συμβούλιο, έλαβε την έγκριση της Εθνοσυνέλευσης και ορκίστηκε πρωθυπουργός στις 22 Αυγούστου 2023.

## Παραπομπές


## Εξωτερικοί σύνδεσμοι
* 

Μανετ
Μανετ
Κατζάνγκ

Το **Κατζάνγκ** (μαλ. *Kajang* είναι η δεύτερη μεγαλύτερη πόλη της Μαλαισίας, που βρίσκεται στην πολιτεία-κρατίδιο Σελάνγκορ και στο Διαμέρισμα Hulu Langat, στα νοτιοανατολικά της πρωτεύουσας της χώρας, της Κουάλα Λουμπούρ. Η Κατζάνγκ είναι κτισμένη στην ανατολική όχθη του ποταμού Λάνγκατ και περιβάλλεται από τα οικιστικά κέντρα *Cheras*, *Semenyih*, *Bangi*, Πουτρατζάγια και *Serdang* (*Seri Kembangan*).

Σύμφωνα με την απογραφή του 2020, η καθαυτή πόλη Κατζάνγκ είχε πληθυσμό 236.240 κατοίκους, ενώ η μητροπολιτική περιοχή της (που περιλαμβάνει και τους οικισμούς *Cheras, Balakong, Bangi, Semenyih* και *Pekan Hulu Langat*) έφθανε το 1,05 εκατομμύριο κατοίκους. Η πόλη, μαζί με μεγάλο μέρος του Διαμερίσματος Hulu Langat, διοικείται από το Δημοτικό συμβούλιο του Κατζάνγκ.

## Παραπομπές


## Εξωτερικοί σύνδεσμοι
* 

Κατζανγκ
Ιέρνουτ

Το **Ιέρνουτ** (ρουμαν. *Iernut*, ουγγρ. *Radnót*) είναι κωμόπολη και δήμος της Ρουμανίας, στον Νομό Μούρες της κεντρικής Τρανσυλβανίας, με πληθυσμό 8.473 κατοίκους στην απογραφή του 2021. Ανακηρύχθηκε επισήμως σε δήμο, ο οποίος εκτός από την πόλη περιλαμβάνει οκτώ χωριά, το 1989.

Το Ιέρνουτ είναι κτισμένο στις όχθες του ποταμού Μούρες, στο σημείο όπου αυτός συμβάλλει με τα ποτάμια Λεχίντσα και Βάλεα ντιν Γιος. Η κωμόπολη βρίσκεται στο νοτιοδυτικό μέρος του νομού της, απέχοντας 19 χιλιόμετρα από την πόλη Τιρναβένι και 30 χιλιόμετρα δυτικά από την πρωτεύουσα του Νομού Μούρες, το Τίργκου Μούρες. 

## Ιστορία
Στο χωριό Lechința του Δήμου του Ιέρνουτ έχουν ανακαλυφθεί ευρήματα από τον πολιτισμό Βήτενμπεργκ της μέσης Εποχής του Χαλκού, που κατασκευάσθηκαν το διάστημα 2200 έως 1500 π.Χ.. Μετά το 1570 ο οικισμός εντάχθηκε στο Πριγκιπάτο της Τρανσυλβανίας. Η Συνθήκη του Ράντνοτ υπογράφηκε στην κωμόπολη αυτή στις 6 Δεκεμβρίου 1656, κατά τον Β΄ Βόρειο Πόλεμο. Οι συχνές εισβολές υποχρέωσαν τον Μιχαήλ Α΄ Απάφι, Πρίγκιπα της Τρανσυλβανίας, να συγκαλέσει τηoke the Transylvanian Diet to the fortress of Radnót in the late 1680s. Starting in the Middle Ages, the settlement was part of Küküllő County in the Kingdom of Hungary

## Παραπομπές


Ιερνουτ